turjo4nis/wikipedia-bn-dump-20250701 huggingface dataset:
সোরাবজি কোলা

সোরাবজি হরমাসজি মানচার্ষা কোলা (; ; জন্ম: ২২ সেপ্টেম্বর, ১৯০২ - মৃত্যু: ১১ সেপ্টেম্বর, ১৯৫০) মহারাষ্ট্রের মুম্বই এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৩২ থেকে ১৯৩৩ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ১৯৩২ সালে ভারতের সর্বপ্রথম টেস্ট খেলায় অংশগ্রহণকারীদের মধ্যে অন্যতম ছিলেন তিনি।

ঘরোয়া প্রথম-শ্রেণীর ভারতীয় ক্রিকেটে মুম্বই, নয়ানগর, পারসিস ও পশ্চিম ভারত দলের প্রতিনিধিত্ব করেন সোরাবজি কোলা। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম পেস বোলিং করতেন তিনি।

প্রথম-শ্রেণীর ক্রিকেট 
বোম্বেতে পড়াশোনা সম্পন্ন করেছেন। কিশোর অবস্থাতেই সোরাবজি কোলা তার ক্রীড়া প্রতিভার বিচ্ছুরণ ঘটান। চমৎকারভাবে স্ট্রোকপ্লে মারতেন ও ফিল্ডার হিসেবেও তার যথেষ্ট সুনাম ছিল।

১৯২২-২৩ মৌসুম থেকে ১৯৪১-৪২ মৌসুম পর্যন্ত সোরাবজি কোলা’র প্রথম-শ্রেণীর খেলোয়াড়ী জীবন চলমান ছিল। আক্রমণধর্মী ব্যাটসম্যান ছিলেন তিনি। পশ্চিম ভারত, নয়ানগর ও বোম্বের পক্ষে প্রথম-শ্রেণীর ক্রিকেটে প্রধান ব্যাটিং চালিকাশক্তির ভূমিকায় অবতীর্ণ হয়েছিলেন। ১৯২২ থেকে ১৯৪২ সময়কালে দলগুলোর পক্ষে খেলেন। ২৯.০৮ গড়ে ছয় সেঞ্চুরি সহযোগে ৩৫৭৮ রান তুলেন।

রঞ্জী ট্রফিতে পশ্চিম ভারত ও নয়ানগর দলের পক্ষে খেলেন। এছাড়াও, বোম্বে পঞ্চদলীয় খেলায় পারসিসের অধিনায়কত্ব করেন তিনি।

আন্তর্জাতিক ক্রিকেট 
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন সোরাবজি কোলা। ২৫ জুন, ১৯৩২ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৫ ডিসেম্বর, ১৯৩৩ তারিখে মুম্বইয়ে একই দলের বিপক্ষে সর্বশেষ টেস্টে অংশ নেন তিনি।

ইংল্যান্ড গমনে স্বয়ংক্রিয়ভাবে ভারত দলের সদস্য হন। প্রথম-শ্রেণীর খেলাগুলোয় বেশ ভালো খেলেন। ১৯৩২ সালে লর্ডসে পোরবন্দরের মহারাজার নেতৃত্বাধীন ভারতের সদস্যরূপে স্বাগতিক ইংরেজ দলের বিপক্ষে তাদের ইতিহাসের সর্বপ্রথম টেস্ট খেলার জন্যে মনোনীত হন। ইংল্যান্ড সফরে নিখিল ভারত দলটিতে লাল সিং, ফিরোজ পালিয়া, জাহাঙ্গীর খান, মোহাম্মদ নিসার, অমর সিং, বাহাদুর কাপাডিয়া, শঙ্কররাও গোদাম্বে, গুলাম মোহাম্মদ, জনার্দন নবলে, সৈয়দ ওয়াজির আলী, সি. কে. নায়ডু, পোরবন্দরের মহারাজা, কেএস লিম্বডি, নাজির আলী, নাউমল জিউমল, সোরাবজি কোলা, নারিম্যান মার্শাল ছিলেন। তবে, একটিমাত্র টেস্টে তিনি ২২ ও ৪ রান করেন। দক্ষ ফিল্ডার হিসেবে দুইটি ক্যাচ তালুবন্দী করেন।

ইংল্যান্ড সফরে ১৯৬৯ রান করেন। তন্মধ্যে, প্রথম-শ্রেণীর খেলাগুলোয় করেন ৯০০ রান। এ সফরে দলীয় অধিনায়ক সি. কে. নায়ড়ু’র সাথে তার সম্পর্কের মারাত্মক অবনতি ঘটেছিল। দেশে ফেরার পথে জাহাজ থেকে নায়ড়ুকে ফেলে দেয়ার হুমকি দেন।

ইংল্যান্ডের মুখোমুখি 
ইংল্যান্ড থেকে ফিরে আসার পর পরবর্তী বছরে বোম্বে জিমখানায় অনুষ্ঠিত টেস্টে সফরকারী ইংল্যান্ডের বিপক্ষে পুনরায় অংশ নেন। ঐ সিরিজটি ভারতের পরবর্তী টেস্ট ও ভারতের মাটিতে অনুষ্ঠিত প্রথম টেস্ট ছিল। নিচেরদিকে ব্যাটিংয়ে নেমে ৩১ ও ১২ রান তুলেন। এছাড়াও, ১৯৩৫ সালে অস্ট্রেলিয়ান সার্ভিসেস একাদশ ও ১৯৩৭ সালে লর্ড টেনিসন দলের বিপক্ষে খেলেন।

১১ সেপ্টেম্বর, ১৯৫০ তারিখে ৪৭ বছর বয়সে গুজরাতের আহমেদাবাদ এলাকায় সোরাবজি কোলা’র দেহাবসান ঘটে।

তথ্যসূত্র

আরও দেখুন 
 পলি উমরিগড়
 একনাথ সোলকার
 ভারতীয় টেস্ট ক্রিকেটারদের তালিকা
 ১৯৩২ ভারত ক্রিকেট দলের ইংল্যান্ড সফর

বহিঃসংযোগ 
 
 

১৯০২-এ জন্ম
১৯৫০-এ মৃত্যু
পারসি ক্রিকেটার
পশ্চিম ভারতের ক্রিকেটার
ভারতীয় ক্রিকেটার
ভারতের টেস্ট ক্রিকেটার
মুম্বইয়ের ক্রিকেটার
মুম্বই থেকে আগত ক্রিকেটার
সৌরাষ্ট্রের ক্রিকেটার
উপকূল এক্সপ্রেস

উপকূল এক্সপ্রেস (ট্রেন নং ৭১১−৭১২) নোয়াখালী রেলওয়ে স্টেশন হতে ঢাকা কমলাপুর রেলওয়ে স্টেশন পর্যন্ত চলাচলকারী একটি যাত্রীবাহী ট্রেন। এটি ১৭ই জানুয়ারি, ১৯৮৬সালে উদ্বোধন হয়। ট্রেনটি বর্তমানে সক্রিয়ভাবে যাতায়াত করে। এই ট্রেন টি যাত্রা পথে কুমিল্লা, ব্রাহ্মণবাড়িয়া, কিশোরগঞ্জ, নরসিংদী, গাজীপুর ও ঢাকা জেলাকে সংযুক্ত করে। এটিকে দ্বিতীয় আন্তনগর মিটারগেজ ট্রেন বলা হয় ।

সময়সূচী 
(বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫৪তম সময়সূচী অনুযায়ী, যা ২০২৫ সালের ১০ই মার্চ হতে কার্যকর।)

যাত্রাবিরতি 
(অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২৫ সাল অব্দি কার্যকর।)

 ঢাকা বিমানবন্দর রেলওয়ে স্টেশন
 নরসিংদী রেলওয়ে স্টেশন
 ভৈরব বাজার জংশন (৭১২ এর ক্ষেত্রে)
 আশুগঞ্জ
 ব্রাহ্মণবাড়িয়া
 আখাউড়া জংশন
 কসবা
 কুমিল্লা
 লাকসাম জংশন
 নাথেরপেটুয়া
 সোনাইমুড়ি
 বজরা
 চৌমুহনি
 মাইজদী কোর্ট
 নোয়াখালী

তথ্যসূত্র 

বাংলাদেশের আন্তঃনগর ট্রেন
বাংলাদেশের নামযুক্ত যাত্রীবাহী ট্রেন
জয়নুল আবদিন ফারুক

জয়নুল আবদিন ফারুক (জন্ম: ১০ ডিসেম্বর ১৯৪৯) একজন বাংলাদেশ জাতীয়তাবাদী দলের রাজনীতিবিদ এবং নোয়াখালী -২ ও নোয়াখালী -১ আসনের সাবেক সংসদ সদস্য ছিলেন।  তিনি ধারাবাহিকভাবে ১৯৯১ সালে পঞ্চম, ১৯৯৬ সালে ষষ্ঠ, ১৯৯৬ সালে জুন মাসে সপ্তম, ২০০১ সালে অষ্টম ও ২০০৮ সালে নবম জাতীয় সংসদ নির্বাচনে বাংলাদেশ জাতীয়তাবাদী দল-বিএনপির  মোট ৫ বার সংসদ সদস্য নির্বাচিত হন।

প্রাথমিক জীবন 
জয়নুল আবদিন ফারুক ১৯৪৯ সালের ১০ ডিসেম্বর বাংলাদেশের নোয়াখালী জেলায় জন্মগ্রহণ করেন।

কর্মজীবন 
জয়নুল আবদিন ফারুক ১৯৯১ সালে বাংলাদেশ জাতীয়তাবাদী দলের হয়ে সংসদ সদস্য নির্বাচিত হন। পরে ২০০৯ সালে বিরোধী দলের চীফ হুইপ নিযুক্ত হন। ২০১১ সালের  জুলাই বাংলাদেশ সংসদের কাছে সরকার বিরোধী বিক্ষোভে বাংলাদেশ পুলিশ সদস্য দ্বারা আহত হন।  ফারুক জড়িত পুলিশ কর্মকর্তাদের বিরুদ্ধে মামলা করেন এবং সরকারের বিরুদ্ধে ১০০ কোটি টাকার মানহানী মামলা দায়ের করেন। তদন্তকারীরা এই ঘটনার জন্য ফারুককে দোষারোপ করে একটি মহানগর হাকিম মোহাম্মদ হাসিবুল হককে জমা দেওয়ার পরে মামলাটি বরখাস্ত করা হয়েছিল।

পুলিশী হয়রানি

২০১১ সালে পুলিশের হামলা 
২০১১ সালের ৬ ও ৭ জুলাই বাংলাদেশ জাতীয়তাবাদী দল (বিএনপির) হরতাল আহবান করে। প্রথম হরতাল চলাকালে মানিক  সংসদ ভবনের সম্মুখভাগে বিরোধীদলের চিফ ‍হুইপ ফারুকসহ দলীয় সংসদ সদস্যরা মিছিল করেন। এ সময় পুলিশ মিছিল করতে বাধা দেয়। পুলিশের সঙ্গে কথাকাটির এক পর্যায়ে অতিরিক্ত পুলিশ কমিশনার হারুন অর রশীদ এবং সহকারী কমিশনার বিপ্লব কুমার সরকার জয়নুল আবদিন ফারুকের ওপর আক্রমণ চালায়। পুলেশ কর্মকর্তার সংসদসদস্যকে মারধর শুরু করে এবং বুটপরা পা দিয়ে লাথি মারে। তারা লাঠি ও রাইফেলের বাঁট দিয়ে পেটাতে শুরু করলে তিনি রক্তাক্ত হয়ে পড়েন ও প্রাণ বাঁচাতে দৌড় দেন।

বিএনপি’র সংসদ সদস্য এ ঘটনায় ঐ দিন মামলা করতে গেলে বিএনপির সংসদ সদস্য আশরাফ উদ্দিন নিজাম থানায় মামলা করতে গেলে তাঁকে থানার ভেতরে প্রবেশ করতে দেয়া হয়নি। পরে আদালতে মামলা দায়ের করা হয়। আদালত মামলা খারিজ করে দেয়। অন্যদিকে, এই ঘটনায় পুলিশ বাদী হয়ে জয়নুল আবদিন ফারুক সহ ১১ জনকে আসামী করে মামলা দায়ের করে।

২০২৪ সালে ছাত্র-জনতার অভ্যূত্থানে ৫ আগস্ট আওয়ামী লীগ সরকারের পতনের পর ১৯শে আগস্ট পুলিশের বিরুদ্ধে শেরে বাংলা নগর থানায় একটি হত্যাচেষ্টার মামলা দায়ের করেন জয়নুল আবদিন ফারুক। এতে হারুন অর রশীদ ও বিপ্লব কুমার সরকারকে আসামী করা হয়। বাংলাদেশ দণ্ডবিধির ৩২৩, ৩২৫, ৩২৬, ৩০৭, ২০৬, ১০৯ ও ৩৪ ধারায় মামলা করা হয়।

২০১৩ সালে গ্রেপ্তার 
সরকারের বিরুদ্ধে বিক্ষোভ চলাকালীন তার বিরুদ্ধে নাশকতার অভিযোগ এনে ফারুককে ২০১৩ সালের ৩ জুলাই বাংলাদেশ পুলিশ গ্রেপ্তার করে।  বাংলাদেশ আওয়ামী লীগ সরকারের বিরুদ্ধে বিক্ষোভের অভিযোগে দুটি মামলায় তাকে  সেপ্টেম্বর ২০০৭ সালে জামিন দেওয়া হয়েছিল।  তিনি প্রাক্তন প্রধানমন্ত্রী এবং বাংলাদেশ জাতীয়তাবাদী দলের চেয়ারম্যান খালেদা জিয়ার উপদেষ্টা ।

তথ্যসূত্র

বহিঃসংযোগ 

১৯৪৯-এ জন্ম
পঞ্চম জাতীয় সংসদ সদস্য
ষষ্ঠ জাতীয় সংসদ সদস্য
সপ্তম জাতীয় সংসদ সদস্য
অষ্টম জাতীয় সংসদ সদস্য
নবম জাতীয় সংসদ সদস্য
নোয়াখালী জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
জাতীয় সংসদের চীফ হুইপ
জীবিত ব্যক্তি
মুক্তিবাহিনীর কর্মকর্তা
বাংলাদেশের স্বাধীনতা যুদ্ধে জড়িত ব্যক্তি
রফিকুল আনোয়ার

রফিকুল আনোয়ার (- ২৫ অক্টোবর ২০১২) ছিলেন বাংলাদেশি ব্যবসায়ী ও রাজনীতিবিদ। তিনি তৎকালীন চট্টগ্রাম-২ আসনের সংসদ সদস্য ছিলেন।

প্রাথমিক জীবন 
রফিকুল আনোয়ার  সালে চট্টগ্রামের ফটিকছড়ির নানুপুরের ঢালকাটায় জন্মগ্রহণ করেন। তার একমাত্র মেয়ে একাদশ জাতীয় সংসদের সংরক্ষিত মহিলা আসনের সংসদ সদস্য খাদিজাতুল আনোয়ার সনি।

রাজনৈতিক জীবন 
রফিকুল আনোয়ার বাংলাদেশ আওয়ামী লীগের চট্টগ্রাম জেলা শাখার সহসভাপতি ছিলেন। তিনি চট্টগ্রাম আবাহনীর চেয়ারম্যানের দায়িত্ব পালন করেন।

তিনি ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসাবে চট্টগ্রাম-২(ফটিকছড়ি) আসন থেকে সংসদ সদস্য নির্বাচিত হন।

মৃত্যু 
আনোয়ার ২৫ অক্টোবর ২০১২ সালে ঢাকা স্কয়ার হাসপাতালে মারা যান

তথ্যসূত্র 

২০১২-এ মৃত্যু
১৯৫০-এর দশকে জন্ম
চট্টগ্রাম জেলার ব্যবসায়ী
চট্টগ্রাম জেলার রাজনীতিবিদ
বাংলাদেশ আওয়ামী লীগের রাজনীতিবিদ
সপ্তম জাতীয় সংসদ সদস্য
অষ্টম জাতীয় সংসদ সদস্য
এলসা ফন ফ্রাইটাগ-লরিংহোফেন

এলসা হিল্ডেগার্ড ব্যারোনেস ফন ফ্রাইটাগ-লরিংহোফেন (১২ জুলাই ১৮৭৪ - ১৫ ডিসেম্বর ১৯২৭) ছিলেন একজন জার্মান আঁভন্ত-গার্দ আন্দোলন ও ডাডাবাদী চিত্রশিল্পী ও কবি। তিনি নিউ ইয়র্কের গ্রিনউইচ গ্রামে কাজ করতেন। তার কবিতাগুলো ২০১১ সালে বডি সোয়েটস্‌: দি আনসেন্সরড রাইটিংস অব এলসা ফন ফ্রাইটাগ-লরিংহোফেন শিরোনামে তার মরণোত্তর প্রকাশিত হয়। দ্য নিউ ইয়র্ক টাইমস বইটির প্রশংসা করে লিখে যে এটি ২০১১ সালের অন্যতম প্রসিদ্ধ শিল্পকলা বিষয়ক বই।

প্রারম্ভিক জীবন 
এলসা হিল্ডেগার্ড প্লোৎজ ১৮৭৪ সালের ১২ই জুলাই জার্মান সাম্রাজ্যের পোমেরানিয়া প্রদেশের সুইনেমুন্ডেতে জন্মগ্রহণ করেন। তার পিতা আডল্‌ফ প্লোৎজ ও মাতা ইডা মারি ক্লাইস্ট। তার পিতার সাথে তার সম্পর্ক তীক্ষ্ণ ছিল এবং তিনি পরবর্তী কালে বলেন তার পিতা তার পরিবারের প্রতি কতটা নিয়ন্ত্রণ রাখতেন এবং তিনি কত নিষ্ঠুর কিন্তু বড় মনের মানুষ ছিলেন।

তিনি অভিনয়ের প্রশিক্ষণ নেন এবং অভিনেত্রী ও ভডেভিল পরিবেশনাকারী হিসেবে কাজ করেন। বার্লিন, মিউনিখ ও ইতালিতে বিভিন্ন চিত্রশিল্পীদের সাথে তার সুসম্পর্ক ছিল। তিনি মিউনিখের নিকটবর্তী ডাচাউতে শিল্পকলা বিষয়ে অধ্যয়ন করেন।

কর্ম

কবিতা 
ব্যারোনেসকে দ্য লিটল রিভিউ-তে তার কবিতা প্রকাশের অনুমতি দেওয়া হয়, সেখানে ১৯১৮ সাল থেকে তার কাজগুলো জেমস জয়েসের ইউলিসিস-এর পরিচ্ছেদসমূহের পাশাপাশি প্রকাশিত হয়। জেন হিপ তাকে প্রথম মার্কিন ডাডা বলে অভিহিত করেন। তিনি শাব্দিক কবিতার প্রথম নারী অগ্রদূত।

ফাউন্টেন 
মার্সেল দ্যুশাম্পের ফাউন্টেন (১৯১৭) ভাস্কর্যটিও ব্যারোনেসের সাথে জড়িত।

তথ্যসূত্র

বহিঃসংযোগ 

 Christopher Lane's ill. FrL Article, including a brief biography, & some of her poems and writings

১৮৭৪-এ জন্ম
১৯২৭-এ মৃত্যু
২০শ শতাব্দীর জার্মান নারী চিত্রশিল্পী
উভকামী চিত্রশিল্পী
উভকামী নারী
জার্মানির এলজিবিটি চিত্রশিল্পী
ডাডা
পের লাশাইস সমাধিতে সমাহিত
মার্কিন যুক্তরাষ্ট্রে জার্মান প্রবাসী
পোমেরানিয়া প্রদেশের ব্যক্তিত্ব
সিলভিয়া বিচ

সিলভিয়া বিচ (জন্ম: ন্যান্সি উডব্রিজ বিচ; ১৪ মার্চ ১৮৮৭ - ৫ অক্টোবর ১৯৬২) ছিলেন একজন মার্কিন বই বিক্রেতা, লেখিকা ও প্রকাশক। তিনি তার জীবনের বেশিরভাগ সময় কাটান প্যারিসে। সেখানে তিনি প্রথম ও দ্বিতীয় বিশ্বযুদ্ধের মধ্যকার সময়ে অন্যতম প্রবাসী ব্যক্তি ছিলেন।

তিনি তার প্যারিসের বইয়ের দোকান শেকসপিয়ার অ্যান্ড কোম্পানির জন্য সুপরিচিত ছিলেন। এই দোকানে তিনি জেমস জয়েসের বিতর্কিত বই ইউলিসিস (১৯২২) প্রকাশ করেন। তিনি আর্নেস্ট হেমিংওয়ের প্রথম বই থ্রি স্টোরিজ অ্যান্ড টেন পোয়েমস (১৯২৩)-এর প্রকাশনা ও বইয়ের কপি বিক্রির অনুপ্রেরণা যোগান।

প্রারম্ভিক জীবন
ন্যান্সি উডব্রিজ বিচ ১৮৮৭ সালের ১৪ই মার্চ ম্যারিল্যান্ডের বাল্টিমোরে জন্মগ্রহণ করেন। তিনি সিলভেস্টার বিচ ও এলিনর টমাজিন ওরবিসনের তিন কন্যার মধ্যে দ্বিতীয়। তার বড় বোন হলি এবং ছোট বোন সাইপ্রিয়ান। যদিও তার মাতামহীর নামানুসারে তার নাম ন্যান্সি রাখা হয়েছিল, তিনি এই নাম পরিবর্তন করেন সিলিভিয়া রাখেন। তার মাতমহ ও মাতামহী ভারতীয় মিশনারিতে ছিলেন। তার পিতা ছিলেন প্রেসবাইটেরিয়ান মন্ত্রী এবং তিনি যাজকদের উত্তরসূরি ছিলেন।

শেক্‌সপিয়ার অ্যান্ড কোম্পানি
শেক্‌সপিয়ার অ্যান্ড কোম্পানি দোকানে তিনি জেমস জয়েসের বিতর্কিত বই ইউলিসিস (১৯২২) প্রকাশ করেন। বইটি প্রকাশের পর শেক্‌সপিয়ার অ্যান্ড কোম্পানি ব্যাপক সুনাম অর্জন করে। তিনি আর্নেস্ট হেমিংওয়ের প্রথম বই থ্রি স্টোরিজ অ্যান্ড টেন পোয়েমস (১৯২৩)-এর প্রকাশনা ও বইয়ের কপি বিক্রির অনুপ্রেরণা যোগান।

তথ্যসূত্র

গ্রন্থপঞ্জি

বহিঃসংযোগ

 প্রিন্সটন বিশ্ববিদ্যালয় গ্রন্থাগারে Sylvia Beach Papers
 ইউনিভার্সিটি অব টেক্সাস অ্যাট অস্টিনের হ্যারি র‍্যানসম সেন্টারে Sylvia Beach Collection 
 বাফালো বিশ্ববিদ্যালয় গ্রন্থাগারে Sylvia Beach materials, correspondence, and  The James Joyce Collection

১৮৮৭-এ জন্ম
১৯৬২-এ মৃত্যু
২০শ শতাব্দীর মার্কিন লেখিকা
মার্কিন আত্মজীবনীকার
মার্কিন বই বিক্রেতা
মার্কিন যুক্তরাষ্ট্রের এলজিবিটি লেখিকা
ফ্রান্সে মার্কিন প্রবাসী
প্রিন্সটন সেমেটারিতে সমাহিত
২০শ শতাব্দীর মার্কিন অ-কল্পকাহিনী লেখক
মার্কিন অ-কল্পকাহিনী লেখিকা
জয়ন্তিকা এক্সপ্রেস

জয়ন্তিকা এক্সপ্রেস (ট্রেন নং ৭১৭/৭১৮) বাংলাদেশ রেলওয়ে পরিচালিত ঢাকা থেকে সিলেট রেলওয়ে স্টেশন পর্যন্ত চলাচলকারী একটি আন্তঃনগর ট্রেন। এটি বাংলাদেশের দ্রুত ও বিলাসবহুল ট্রেন গুলোর একটি। বাংলাদেশ রেলওয়ের অধীনে ঢাকা-সিলেট রুটে জয়ন্তিকা এক্সপ্রেস ছাড়াও পারাবত এক্সপ্রেস, উপবন এক্সপ্রেস ও কালনী এক্সপ্রেস চলাচল করে।

ইতিহাস
রাষ্ট্রপতি হুসেইন মুহাম্মদ এরশাদ-এর শাসনামলে বাংলাদেশে সর্বপ্রথম আন্তঃনগর ট্রেনের যাত্রা শুরু হয়। প্রথম দিকে যে কয়েকটি আন্তঃনগর উদ্বোধন হয় তার মধ্যে জয়ন্তিকা অন্যতম। জয়ন্তিকা এক্সপ্রেস উদ্বোধন করা হয় ১৩ই মে ১৯৮৬ খ্রিস্টাব্দে।

সময়সূচী
(বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫৩তম সময়সূচী অনুযায়ী, যা ২০২৩ সালের ১লা ডিসেম্বর হতে কার্যকর।)

যাত্রাবিরতি
(অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর) জয়ন্তিকা এক্সপ্রেস এর যাত্রাবিরতিসমূহ
ঢাকা বিমানবন্দর রেলওয়ে স্টেশন
আশুগঞ্জ
ব্রাহ্মণবাড়িয়া
আজমপুর
 মুকুন্দপুর
 হরষপুর
মনতলা
নোয়াপাড়া
 শাহজীবাজার
শায়েস্তাগঞ্জ
শ্রীমঙ্গল
ভানুগাছ
কুলাউড়া
মাইজগাঁও

রোলিং স্টক 
বর্তমানে এই ট্রেনটিকে ইন্দোনেশিয়ান পিটি ইনকা রেক বা কোচ দ্বারা পরিচালনা করা হয়। এই ট্রেনটিতে ১৪টি বগি রয়েছে, যার মধ্যে ২টি গার্ড কার+শোভন চেয়ার+খাবার গাড়ি , ২টি এসি চেয়ার, ১টি এসি স্লিপার , ১টি পাওয়ার কার, ৮টি শোভন চেয়ার বগি।

তথ্যসূত্র

বাংলাদেশের আন্তঃনগর ট্রেন
বাংলাদেশের নামযুক্ত যাত্রীবাহী ট্রেন
সিলেট জেলার পরিবহন
মোহাম্মদ আরাফাত

মোহাম্মদ আরাফাত (জন্ম: ১০ ডিসেম্বর ১৯৯৪) একজন বাংলাদেশী ক্রিকেটার।  ১৩ এপ্রিল ২০১৭ সালে তিনি রংপুর বিভাগের হয়ে ২০১৫-১৬ জাতীয় ক্রিকেট লিগে প্রথম শ্রেণিতে আত্মপ্রকাশ করেন।  তিনি ২৫ ফেব্রুয়ারি ২০১৯ সালে ২০১৮-১৯ ঢাকা প্রিমিয়ার বিভাগ টি-টোয়েন্টি ক্রিকেট লিগে প্রাইম দোলেশ্ব স্পোর্টিং ক্লাবের হয়ে টি-টোয়েন্টি আত্মপ্রকাশ করেন।

ক্যারিয়ার

রেকর্ড ও পরিসংখ্যান

আরও দেখুন 

 নাসির হোসেন

তথ্যসূত্র

বহিঃসংযোগ 

 

জন্মের স্থান অনুপস্থিত (জীবিত ব্যক্তি)
ভিক্টোরিয়া স্পোর্টিং ক্লাবের ক্রিকেটার
প্রাইম দলেশ্বর স্পোর্টিং ক্লাবের ক্রিকেটার
বাংলাদেশী ক্রিকেটার
জীবিত ব্যক্তি
১৯৯৪-এ জন্ম
রংপুর বিভাগের ক্রিকেটার
ফরিদপুর জেলার ব্যক্তি
ঢাকা বিভাগ থেকে আগত ক্রিকেটার
২১শ শতাব্দীর বাংলাদেশী পুরুষ ক্রীড়াবিদ
আকবর আলী (ক্রিকেটার)

আকবর আলী (জন্ম: ৮ অক্টোবর ২০০১) একজন বাংলাদেশী ক্রিকেটার।  ২০২০ সালে দক্ষিণ আফ্রিকায় অনুষ্ঠিত অনূর্ধ্ব-১৯ বিশ্বকাপে তার নেতৃত্বেই ভারতকে হারিয়ে বিজয়ী হয় বাংলাদেশ।

জন্ম ও প্রারম্ভিক জীবন 
আকবর ২০০১ সালের ৮ অক্টোবর রংপুরে জন্মগ্রহণ করেন। পাঁচ ভাইবোনের মধ্যে তিনি সবার ছোট। ২০১২ সালে তিনি বিকেএসপিতে ভর্তি হন। ২০১৬ সালে তিনি সেখান থেকে এসএসসি পরিক্ষায় উত্তীর্ণ হন।

ক্যারিয়ার

ঘরোয়া ক্রিকেট 
২৫ ফেব্রুয়ারি ২০১৯ সালে বাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে ২০১৮-১৯ ঢাকা প্রিমিয়ার ডিভিশন টোয়েন্টি২০ ক্রিকেট লিগে টোয়েন্টি২০ ক্রিকেটে অভিষেক হয়। ৮ মার্চ ২০১৯ সালে তার ২০১৮-১৯ ঢাকা প্রিমিয়ার ডিভিশন ক্রিকেট লিগে বাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে লিস্ট এ ক্রিকেটে অভিষেক হয়।
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে বেক্সিমকো ঢাকা তাকে কিনে নেয়।

২০২০ আইসিসি অনূর্ধ্ব-১৯ ক্রিকেট বিশ্বকাপ 
২০১৯ সালের ডিসেম্বরে ২০২০ আইসিসি অনূর্ধ্ব-১৯ ক্রিকেট বিশ্বকাপের বাংলাদেশ দলের দলনেতা হিসাবে তার নাম ঘোষণা করা হয়। তার নেতৃত্বেই বাংলাদেশ প্রথমবারের মত অনূর্ধ্ব-১৯ ক্রিকেট বিশ্বকাপ জেতে। যেটা আইসিসির কোন টুর্নামেন্টে বাংলাদেশের প্রথম শিরোপা জয়।

এছাড়াও তিনি ২০২১ সালের ১৬ নভেম্বরে প্রথমবারের মতো বাংলাদেশ জাতীয় দলের টি-টুয়েন্টি স্কোয়াডে জায়গা পানI

আরও দেখুন 

 নাসির হোসেন

তথ্যসূত্র

বহিঃসংযোগ 

 আকবর আলী –ক্রিকইনফো

জন্মের স্থান অনুপস্থিত (জীবিত ব্যক্তি)
বাংলাদেশী ক্রিকেটার
জীবিত ব্যক্তি
২০০১-এ জন্ম
রংপুর জেলার ব্যক্তি
আমেরিকান ইন্টারন্যাশনাল ইউনিভার্সিটি-বাংলাদেশের প্রাক্তন শিক্ষার্থী
২১শ শতাব্দীর বাংলাদেশী পুরুষ ক্রীড়াবিদ
হোসেন আলী

হোসেন আলী (জন্ম: ১০ সেপ্টেম্বর ১৯৯৮) একজন বাংলাদেশী ক্রিকেটার ।  যিনি ২৫ সেপ্টেম্বর ২০১৬ সালে ২০১৬-১৭ জাতীয় ক্রিকেট লিগে চট্টগ্রাম বিভাগ ক্রিকেট দলের হয়ে প্রথম-শ্রেণীর ক্রিকেটে অভিষেক করেন।

ক্যারিয়ার 
তিনি ২৯ এপ্রিল ২০১৭ সালে ২০১৬-১৭ ঢাকা প্রিমিয়ার ডিভিশন ক্রিকেট লিগে গাজী গ্রুপ ক্রিকেটার্সের হয়ে লিস্ট এ ক্রিকেটে অভিষেক করেন। ৭ নভেম্বর ২০১৭ সালে তিনি ২০১৭-১৮ বাংলাদেশ প্রিমিয়ার লিগে রাজশাহী কিংসের হয়ে টি-টোয়েন্টিতে আত্মপ্রকাশ করেন।

রেকর্ড ও পরিসংখ্যান

আরও দেখুন 

 নাসির হোসেন

তথ্যসূত্র

বহিঃসংযোগ 

 

নরসিংদী জেলার ব্যক্তি
রাজশাহী রয়্যালসের ক্রিকেটার
গাজী গ্রুপের ক্রিকেটার
চট্টগ্রাম বিভাগের ক্রিকেটার
বাংলাদেশী ক্রিকেটার
জীবিত ব্যক্তি
১৯৯৮-এ জন্ম
ঢাকা বিভাগ থেকে আগত ক্রিকেটার
ওয়াহিদুল আলম

ওয়াহিদুল আলম (জন্ম: ৭মে ১৯৯২) একজন বাংলাদেশী ক্রিকেটার।  ৬ অক্টোবর ২০১৭ সালে তিনি ২০১৭-১৮ জাতীয় ক্রিকেট লিগে চট্টগ্রাম বিভাগ ক্রিকেট দলের হয়ে প্রথম শ্রেণির ক্রিকেটে আত্মপ্রকাশ করেন।

আরও দেখুন 

 নাসির হোসেন

তথ্যসূত্র

বহিঃসংযোগ 

 

চট্টগ্রাম বিভাগের ক্রিকেটার
বাংলাদেশী ক্রিকেটার
জীবিত ব্যক্তি
১৯৯২-এ জন্ম
চট্টগ্রাম থেকে আগত ক্রিকেটার
সায়েম আলম

সায়েম আলম (জন্ম: ১৪ এপ্রিল ১৯৯৩) সিলেট বিভাগের হয়ে খেলেন এমন একজন বাংলাদেশী ক্রিকেটার।  তিনি ২০০৯/১০ এর জাতীয় ক্রিকেট লিগে সিলেট বিভাগের হয়ে প্রথম শ্রেণিতে আত্মপ্রকাশ করেন।

ক্যারিয়ার

রেকর্ড ও পরিসংখ্যান

আরো দেখুন 

 সিলেট বিভাগের ক্রিকেটারদের তালিকা 
ওয়াহিদুল আলম
আকবর আলী

তথ্যসূত্র

বহিঃসংযোগ 

 

সিলেট বিভাগ থেকে আগত ক্রিকেটার
সিলেট বিভাগের ক্রিকেটার
বাংলাদেশী ক্রিকেটার
জীবিত ব্যক্তি
১৯৯৩-এ জন্ম
শামসুল আলম (ক্রিকেটার)

শামসুল আলম একজন বাংলাদেশী ক্রিকেটার।  ৩০ সেপ্টেম্বর ২০১৩ সালে ২০১৩-১৪ ঢাকা প্রিমিয়ার বিভাগ ক্রিকেট লিগে আবাহনী লিমিটেডের হয়ে তিনি লিস্ট এ ক্রিকেটে স্থান অর্জন করেন।

ক্যারিয়ার

রেকর্ড ও পরিসংখ্যান

আরও দেখুন 

 নাসির হোসেন

তথ্যসূত্র

বহিঃসংযোগ 

 

জন্মের স্থান অনুপস্থিত (জীবিত ব্যক্তি)
খেলাঘর সমাজ কল্যাণ সমিতির ক্রিকেটার
আবাহনী লিমিটেডের ক্রিকেটার
বাংলাদেশী ক্রিকেটার
জীবিত ব্যক্তি
জন্মের বছর অনুপস্থিত (জীবিত ব্যক্তি)
জাহাঙ্গীর আলম (ক্রিকেটার)

জাহাঙ্গীর আলম (জন্ম: ৬ জুন ১৯৯১) একজন বাংলাদেশী ক্রিকেটার ।  তিনি ২৩ মার্চ ২০১৯ সালে  ঢাকা প্রিমিয়ার বিভাগ ক্রিকেট লিগে উত্তরা স্পোর্টিং ক্লাবের হয়ে লিস্ট এ ক্রিকেটে নাম লেখান

ক্যারিয়ার

রেকর্ড ও পরিসংখ্যান

আরও দেখুন 

 নাসির হোসেন

তথ্যসূত্র

বহিঃসংযোগ 

 

বাংলাদেশী ক্রিকেটার
জীবিত ব্যক্তি
১৯৯১-এ জন্ম
রাজশাহী জেলার ব্যক্তি
রাজশাহী বিভাগ থেকে আগত ক্রিকেটার
২১শ শতাব্দীর বাংলাদেশী পুরুষ ক্রীড়াবিদ
জাহাঙ্গীর আলম (দ্ব্যর্থতা নিরসন)

জাহাঙ্গীর আলম বলতে যাদেরকে বোঝানো হতে পারে;

 জাহাঙ্গীর আলম –(জন্ম: ৫ মার্চ, ১৯৭৩) নারায়ণগঞ্জে জন্মগ্রহণকারী বাংলাদেশের সাবেক আন্তর্জাতিক ক্রিকেটার
 জাহাংগীর আলম –বাংলাদেশের জননিরাপত্তা বিভাগের সাবেক সচিব
 জাহাঙ্গীর আলম (ক্রিকেটার) –(জন্ম: ৬ জুন ১৯৯১) একজন বাংলাদেশী ক্রিকেটার
 জাহাঙ্গীর আলম (অধ্যাপক) -প্রাইম ইউনিভার্সিটির উপাচার্য
 জাহাঙ্গীর আলম (রসায়নবিদ) -অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের উপাচার্য
 জাহাঙ্গীর আলম (সমাজবিজ্ঞানী) -জাতীয় কবি কাজী নজরুল ইসলাম বিশ্ববিদ্যালয়ের উপাচার্য
 জাহাঙ্গীর আলম (সচিব) - (জন্ম: ১৯৬৬ খ্রি.) রংপুর জেলায় জন্মগ্রহণকারী বাংলাদেশের সচিব
 জাহাঙ্গীর আলম (গাজীপুরের রাজনীতিবিদ) - বাংলাদেশি রাজনীতিবিদ। তিনি গাজীপুর সিটি কর্পোরেশনের ২য় মেয়র ছিলেন। 
 জাহাঙ্গীর আলম (কুমিল্লার রাজনীতিবিদ) - বাংলাদেশি রাজনীতিবিদ। তিনি কুমিল্লা-৩ আসনের সংসদ সদস্য।
 জাহাঙ্গীর আলম (জেনারেল) - ডিজিএফআই মহাপরিচালক।

আরও দেখুন 

 জাহাঙ্গীর হোসেন (দ্ব্যর্থতা নিরসন)
 জাহাঙ্গীর (নাম)
 জাহাংগীর আলম -পটুয়াখালী জেলায় জন্মগ্রহণকারী বাংলাদেশের সচিব
 জাহাঙ্গীর আলম চৌধুরী –বাংলাদেশ সেনাবাহিনীর সাবেক প্রিন্সিপাল স্টাফ অফিসার ও বাংলাদেশ রাইফেলসের সাবেক মহাপরিচালক
ইন্দোর জেলা

ইন্দোর জেলা মধ্য ভারতের মধ্য প্রদেশ রাজ্যের একটি জেলা। জেলার নামটি এর প্রশাসনিক সদরদপ্তর ইন্দোর শহর থেকে এসেছে। এটি ইন্দোর বিভাগের আটটি জেলার অন্যতম একটি জেলা। ২০১১ সালের পরিসংখ্যান অনুযায়ী এটি মধ্য প্রদেশের ৫০টি জেলার মধ্যে সবচেয়ে জনবহুল জেলা।

ভূগোল 
ইন্দোর জেলার মোট আয়তন ৩,৮৯৮ বর্গ কিলোমিটার। এর উত্তরে উজ্জয়িনী জেলা, পূর্বে দেওয়াস জেলা, দক্ষিণে খারগোন (পশ্চিম নিমার) এবং পশ্চিমে ধার জেলা দ্বারা বেষ্টিত।

বিভাগ 
ইন্দোর জেলা চারটি মহকুমায় বিভক্ত: দেপালপুর, সানোয়ার, ইন্দোর এবং মহুউ। এ ছাড়াও জেলাতে চারটি কমিউনিটি উন্নয়ন ব্লক এবং ৩৬টি পুলিশ থানা রয়েছে। চারটি ব্লকে মোট ৩৩৫ টি গ্রাম পঞ্চায়েত এবং ৬৪৯টি গ্রাম রয়েছে।

জনসংখ্যা 
২০১১ সালের ভারতীয় জনগণনা অনুসারে, ইন্দোর জেলার মোট জনসংখ্যা ৩,২৭২,৩৩৫ জন, যা মৌরতানিয়া বা মার্কিন যুক্তরাষ্ট্রের আইওয়া রাজ্যের জনসংখ্যার সমান। এটি ভারতের মোট ৬৪০টি জেলার মধ্যে ১০৫তম জনবহুল জেলা। এ জেলার জনসংখ্যার ঘনত্ব প্রতি বর্গকিলোমিটারে ৮৪১ জন (প্রতি বর্গমাইলে ২১৮০ জন) লোক বসবাস করে। ২০০২-২০১১ এর দশকে এ জেলার জনসংখ্যা বৃদ্ধির হার ছিল ৩২.৮৮%। ইন্দোরে নারী পুরুষের অনুপাত হল প্রতি ১০,০০০ পুরুষের বিপরীতে ৯৮২ জন মহিলা। এবং জেলার সাক্ষরতার হার ৮০.৮৭% (পুরুষ ৮৭.২৫% এবং মহিলা ৭৪.০২%)।

আবহাওয়া

তথ্যসূত্র 

 
মধ্যপ্রদেশের জেলা
আহমেদ মুজতবা জামাল

আহমেদ মুজতবা জামাল একজন বাংলাদেশী চলচ্চিত্র সমালোচক। তিনি ত্রৈমাসিক চলচ্চিত্র ম্যাগাজিন সেলুলয়েডের সম্পাদক এবং ঢাকা আন্তর্জাতিক চলচ্চিত্র উৎসবের পরিচালক।

জীবনী 
জামাল প্রথমে ১৯৯১ সালে মিউনিখ ফিল্ম ফেস্টিভ্যালে চলচ্চিত্র উৎসবে অংশ নিয়েছিলেন। পরের বছর তিনি ঢাকা আন্তর্জাতিক চলচ্চিত্র উৎসব শুরু করেছিলেন। 

প্রধান পুরস্কার উৎসবগুলি, পুরস্কার প্রদানের জন্য উৎসবে নির্বাচিত জুরিগুলি ছাড়াও প্রায়শই স্বতন্ত্র জুরিগুলি দেখায় যা তাদের নিজস্ব পুরস্কার দেওয়ার জন্য তাদের নিজস্ব মানদণ্ড অনুসরণ করে। জামাল ১৯৯৮ এবং ২০১৮ সালে বার্লিন আন্তর্জাতিক চলচ্চিত্র উৎসবে আন্তর্জাতিক ফেডারেশন অফ ফিল্ম সমালোচকদের (এফআইপিআরএসসিআই) স্বতন্ত্র জুরির সদস্য ছিলেন; ২০০২, ২০০৩ এবং ২০০৯-এ কান চলচ্চিত্র উৎসবে; এবং ২০০৭ সালে ভেনিস ফিল্ম ফেস্টিভ্যালে  ।

জামাল ২০০৬ সালে ট্রুথ অ্যান্ড বায়োড থেকে শুরু করে বেশ কয়েকটি ডকুমেন্টারি পরিচালনা করেছিলেন, যা বাংলাদেশে ইসলামের সন্ধান করে  । পরে সে বছর স্মৃতি মিনার (স্মৃতিসৌধের একটি স্মৃতিসৌধ) তৈরি করেছিলেন, যা কলকাতায় ভারতীয় সেনাবাহিনীর পূর্ব কমান্ডের ২০০৬ বিজয় দিবস (বিজয় দিবস) অনুষ্ঠানে অংশ নেওয়া বাংলাদেশীদের অংশগ্রহণ রেকর্ড করে। এই ইভেন্টটি ১৯৭১-এর ভারত-পাকিস্তান যুদ্ধের সমাপ্তি এবং বাংলাদেশ মুক্তিযুদ্ধের স্মরণ করে  । ২০১১ সালের পহেলা বৈশাখ বাংলা নববর্ষের উৎসব দেখায়।

তথ্যসূত্র

বহিঃসংযোগ 
 চলচ্চিত্র উৎসব
 

জীবিত ব্যক্তি
বাংলাদেশী চলচ্চিত্র সমালোচক
ফেরদৌস আহমেদ কোরেশী

ড. ফেরদৌস আহমেদ কোরেশি (১৪ জানুয়ারি - ৩১ আগস্ট ২০২০) একজন বাংলাদেশী রাজনীতিবিদ, ডাকসুর সাবেক ভিপি, বিশ্ব বিখ্যাত সংবাদ মাধ্যম বিবিসি'র সাবেক সাংবাদিক, মুক্তিযুদ্ধের সময় গুরুত্বপূর্ণ ভূমিকা পালন করা দেশবাংলা পত্রিকার সম্পাদক  এবং প্রগ্রেসিভ ডেমোক্র্যাটিক পার্টির চেয়ারম্যান ছিলেন।

কর্মজীবন
কোরেশি একজন সাংবাদিক, তিনি মুক্তিযুদ্ধের সময় মুক্তাঞ্চল থেকে প্রকাশিত মুক্তিযুদ্ধের মুখপত্র হিসেবে পরিচিত দেশবাংলা পত্রিকার প্রতিষ্ঠাতা সম্পাদক ছিলেন। এছাড়াও তিনি ডাকসুর সাবেক ভিপি ও অবিভক্ত পূর্ব পাকিস্তান ছাত্রলীগের সভাপতি ছিলেন।  ২০০৪ সালে তিনি বাংলাদেশের গ্রিন পার্টি গঠন করেন।  তিনি বাংলাদেশ জাতীয়তাবাদী দলে কাজ করেছেন। ২০০৭ থেকে ২০০৯ সাল পর্যন্ত তত্ত্বাবধায়ক সরকারের আমলে তিনি বাংলাদেশে বিকল্প দল গঠনের আহ্বান জানান।  তিনি বাংলাদেশের প্রগ্রেসিভ ডেমোক্র্যাটিক পার্টির প্রাক্তন চেয়ারম্যান। 

তার দলটি ২০০৭ সালের জুলাইয়ে সামরিক সমর্থিত তত্ত্বাবধায়ক সরকারের শাসনামলে গঠিত হয়েছিল যা পার্টিকে সমর্থন করেছিল।  দলটি "কিংস পার্টি" নামে পরিচিতি লাভ করেছিল। ২০০৮ সালের সংসদ নির্বাচনে প্রতিদ্বন্দ্বিতা করার জন্য রাজনৈতিক দলগুলির জোট জাতীয় জোট ফ্রন্টে যোগ দিয়েছিলেন।  একই বছর জোট ভেঙে যায়।  তিনি ২০১২ সালে দেশবাংলা পত্রিকার সম্পাদক ছিলেন।  তিনি ৩১ আগস্ট ২০২০ রাজধানী ঢাকায় মৃত্যুবরণ করেন।

তথ্যসূত্র

১৯৪১-এ জন্ম
বাংলাদেশী রাজনীতিবিদ
২০২০-এ মৃত্যু
বাংলাদেশী সাংবাদিক
চট্টগ্রাম জেলার ব্যক্তি
আরব বংশোদ্ভূত বাংলাদেশী ব্যক্তি